burgasdotpro/wikipedia huggingface dataset:
Delray Beach International Tennis Championships 2009

Delray Beach International Tennis Championships 2009 bol tenisový turnaj mužov, ktorý sa konal v dňoch od 23. do 1. marca 2009 na otvorených dvorcoch s tvrdým povrchom v americkom meste Delray Beach. Titul v dvojhre získal Američan Mardy Fish, ktorý vo finále porazil Rusa J. Koroľova. Bol to jeho tretí titul v dvojhre na okruhu ATP. Titul vo štvorhre získali Američania Bob Bryan a Mike Bryan, ktorí vo finále porazili brazílsky pár Marcelo Melo, André Sá. Pre B. Bryana to bol 52. a pre M. Bryana 54. titul vo štvorhre na okruhu ATP. 
Víťazi.
Dvojhra mužov.
 Mardy Fish vs. Jevgenij Koroľov 7-5 6-3
Štvorhra mužov.
 Bob Bryan / Mike Bryan vs. Marcelo Melo / André Sá 6-4 6-4
Mužská dvojhra na Delray Beach International Tennis Championships 2009

Mužská dvojhra na Delray Beach International Tennis Championships 2009 sa hrala ako súčasť Delray Beach International Tennis Championships 2009 od 23. februára do 1. marca 2009. Titul získal Američan Mardy Fish, ktorý vo finále porazil Rusa J. Koroľova 7-5 6-3. Bol to jeho tretí titul v dvojhre na okruhu ATP.
Mužská štvorhra na Delray Beach International Tennis Championships 2009

Mužská štvohra na Delray Beach International Tennis Championships 2009 sa hrala ako súčasť Delray Beach International Tennis Championships 2009 od 23. februára do 1. marca 2009. Titul získali Američania Bob Bryan a Mike Bryan, ktorí vo finále porazili brazílsky pár Marcelo Melo, André Sá 6-4 6-4. Pre B. Bryana to bol 52. a pre M. Bryana 54. titul vo štvorhre na okruhu ATP.
Vitalija Anatolievna Diačenková

Vitalija Anatolievna Diačenková, (* 2. august 1990) je súčasná ruská profesionálna tenistka.
Mužská štvorhra na Barclays Dubai Tennis Championships 2009

Mužská štvohra na Barclays Dubai Tennis Championships 2009 sa hrala ako súčasť Barclays Dubai Tennis Championships 2009 od 23. do 28. februára 2009. Titul získali Juhoafričan Rik De Voest a Rus Dmitrij Tursunov, ktorí vo finále porazili česko-švédsky pár Martin Damm, Robert Lindstedt 4-6 6-3 10-5. Pre R. De Voesta to bol druhý a pre D. Tursunova tretí titul vo štvorhre na okruhu ATP.
Bjorn Rehnquist

Bjorn Rehnquist (* 5. január 1978, Borås, Švédsko) je bývalý švédsky profesionálny tenista.
TuneUp

AVG PC TuneUp je softvér na úplnú, jednoduchú a rýchlu optimalizáciu operačných systémov Windows.
Charakteristika.
TuneUp Utilities:
Použitie v praxi.
"Rýchla a efektívna optimalizácia systému"
"Inteligentný optimalizátor pre každý počítač a windows"
"Bezpečná optimalizácia systému"
"Možné návrhy vzhľadu pre operačný systém"
"Možné rysy – vlastnosti:"
Kontinentálny pohár v ľadovom hokeji 2000/2001

Ročník 2000/2001 bol štvrtým ročníkom Kontinentálneho pohára v ľadovom hokeji. O trofej bojovalo 46 tímov z 24 krajín. Trval od 22. septembra 2000 do 14. januára 2001.
1. kolo.
1. kolo sa hralo v piatich skupinách v dňoch 22. až 24. septembra 2000.
2. kolo.
V druhom kole sa okrem skupiny K v každej skupine predstavil aj víťaz z prvého kola. Hralo sa v dňoch 20. - 22. októbra 2000.
3. kolo.
O postupe do finále sa rozhodovalo v zápasoch tretieho kola od 24. do 26. novembra 2000.
Finále (Zürich, Švajčiarsko).
Domáci Zürich a víťazi semifinálových skupín bojovali o pohár 12. až 14. januára 2001.
Konečná tabuľka.
Tretíkrát po sebe získal trofej švajčiarsky tím, tentokrát ZSC Zürich Lions.
Margaréta Habsburská (1584 – 1611)

Margaréta Habsburská (* 25. december 1584, Graz, Habsburská monarchia – † 3. október 1611, El Escorial, Španielsko) bola vydatá španielska, portugalská, neapolská a sicílska kráľovná z habsburskej dynastie.
Narodila sa ako jedenáste dieťa arcivojvodu Karola II. Štajerského a Márie Anny Bavorskej.
V roku 1599 sa uskutočnil sobáš Margaréty a mladého kráľa Filipa III. a manželstvo bolo údajne spokojné. Protivníkom kráľovnej zaujímajúcej sa o vládnutie bol kráľov favorit František Goméz, vojvoda z Lermy. Margaréte sa podarilo vojvodu z Lermy vďaka intrigám vzdialiť od kráľovského manžela a dvora, ale jej úsilie prekazila smrť.
Zomrela pravdepodobne pri pôrode svojho ôsmeho dieťaťa vo veku dvadsaťsedem rokov.
Deti.
Z manželstva (18. apríla 1599) s Filipom III. (15781621) sa narodilo osem detí:
Talker

Talker je chatovací systém používaný na komunikáciu cez Internet. Jeho vznik sa datuje do roku 1980, bol to predchodca komunikačného instant messaging.
Talker je komunikačný systém fungujúci na MMORPG a ďalších virtuálnych svetoch napr. ďalší život. Talker je formou online virtuálneho sveta, v ktorom viacej užívateľov je spojených v tom istom čase v chat miestnosti v reálnom čase. Ľudia v talkeri píšu bežne pomocou telnetu a majú základný text interface s ktorým komunikujú medzi sebou.
Prvý talker bol podobný MUDs. 
História talkeru.
Prvé talkery boli hostované na intranete vo vnútri školy, v kancelárií alebo lokálnom Bulletin Board System, ktoré ľudia využívali k pripojeniu na Internet. Prvý príklad intranetového talkera bol UNaXcess, ktorý bol vytvorený v roku 1984
Súkromie.
Talkery sú navrhnuté tak, aby miesta na internete, kde je voľná konverzácia a diskusia sa mohlo komunikovať. Vysoká užívateľská komfortnosť sa vyvíjala v kombinácií s nedostatkom bezpečnosti v telnete. Text bol zasielaný bez kódovania a preto bolo možné špehovať komunikáciu.
Mnoho talkerov, hlavne NUTS-based jediný vlastnil nejaký príkaz neviditeľnosti, ktorý dovoľoval administrátorovi byť neviditeľný pre bežných užívateľov. Účelom tohoto príkazu bolo umožniť administrátorom, aby mohli monitorovať užívateľov talkeru pri komunikácií a byť tak dostupný k možnej administratívnej žiadosti. Niektorí užívatelia považovali túto možnosť ako schopnosť neviditeľnosti pre možnosť špionáže.
Ako preventívne opatrenie proti tým figlom poskytli povolenie pre talker kódové základy "Talker Code Bases - Popular codebase PG+ obsahujúcu namietku proti tým čo čítajú. 
Úroveň-level užívateľov.
Jailed - potrestaný level s veľmi málo príkazmi
New - úroveň užívateľa začínajúceho v Talkeri, k levelu New je vyžadované od užívateľa registrovať si nejaké konto s popisom pohlavia a e-mailu pred tým než vstúpi do talkeru ako USER
Admin - level medzi majiteľmi "Ownermi" a ďalšími normalnými wizzardmi, ktorí sa zaoberali obecne údržbou hlavne miestnosti a pomocou novým užívateľom.
Základné kódy Talkeru.
Tu máte možnosť stiahnuť si jeden z publikovaných kódov Talkera:
Agneša Habsburská

Agneša Habsburská alebo Agnesa Habsburská môže byť:
Stan Kenton

Stan Kenton, občianskym menom Stanley Newcomb „Stan“ Kenton, (* 19. február 1912, Wichita, Kansas, USA – † 25. august 1979, Los Angeles, Kalifornia) bol americký džezový pianista a skladateľ.
Stephan Görgl

Stephan Görgl (* 5. jún 1978, Bruck an der Mur, Rakúsko) je súčasný rakúsky profesionálny lyžiar.
Motokára

Motokára je malé jednosedadlové štvorkolesové motorové vozidlo, používané v motoršporte ako pretekárske vozidlo, alebo užívané pre adrenalínovú zábavu. Jazdí sa na špeciálnych pretekárskych okruhoch, alebo v halách. Motokárový šport (karting) je vynikajúcou prípravou pre ďalšie pretekanie. Príkladom sú jazdci Formule 1, ktorí začínali kartingom, najznámejší sú: Michael Schumacher, Ayrton Senna, Alain Prost, Fernando Alonso, Kimi Räikkönen, Lewis Hamilton a Juan Pablo Montoya. Zo slovenských jazdcov trojnásobný majster Slovenska v najsilnejšej triede ICC Ján Daniš.
Pre motokárové pretekanie (karting) sú motokáry rozdelené do tried podľa náročnosti a objemu motora.
Motor.
Pretekárske motory používané do dnešných čias boli výlučne dvojtaktné benzínové. Dnes sa zavádzajú aj motory štvortaktné napr: Honda 390 (až /h), z dôvodu ekologickejšej, ekonomicky výhodnejšej prevádzky a menšej náročnosti na pretekára. Dvojtaktné motory sú veľmi výkonné, napr. motor triedy ICC vodou chladený jednovalec objemu dosahuje maximálny výkon až 55 koní pri 15 000 otáčkach za minútu a dokáže 175 kilogramov ťažkú motokáru aj z jazdcom vystreliť z 0 na /h za 2,8 sekundy pri čom dosahuje na dlhých okruhoch rýchlosť až /h (neoficiálna testovaná max. rýchlosť na brnianskom okruhu /h).
Rám.
Šasi motokáry tvorí rúrkový rám z chróm-molybdénovej ocele, ktorý je zároveň pružiacou jednotkou. Brzdy sú kotúčové, buď na obidvoch, alebo len na zadnej náprave. Na motokáre sú použité vzácne materiály, ako dural, horčík, titan, karbon, kevlar a pod. Charakteristika rámu sa upravuje podmienkam dráhy: typ okruhu, počasie napr. zmenou geometrie, používajú sa stabilizátory. Najznámejšie a najpoužívanejšie rámy sú TonyKart, Birel, CRG, PCR a ďalšie.
Prevodovka.
Motokára nemá diferenciál, zadnú nápravu tvorí pevná os. Krútiaci moment motora je prenášaný reťazou. Ozubené kolesá (rozety) či už motorová alebo rozeta na ose sa mení, tým sa mení pomer prevodu, čím sa prispôsobuje charakteristika motora danému okruhu. Spojka je buď suchá odstredivá, alebo pri ICC suchá viaclamelová vypínateľná s ovládaním na volante, používaná len pri pevnom štarte, alebo pri kolízii.
Kartingové tímy.
Homola Motorsport – Matej Homola (ROTTAX Max Junior)
Mužská dvojhra na Abierto Mexicano Telcel 2009

Mužská dvojhra na Abierto Mexicano Telcel 2009 sa hrala ako súčasť Abierto Mexicano Telcel 2009 od 23. do 28. februára 2009. Titul získal Španiel Nicolás Almagro, ktorý vo finále porazil Francúza G. Monfilsa 6-4 6-4. Bol to jeho piaty titul v dvojhre na okruhu ATP.
Ženská dvojhra na Abierto Mexicano Telcel 2009

Ženská dvojhra na Abierto Mexicano Telcel 2009 sa hrala ako súčasť Abierto Mexicano Telcel 2009 od 23. do 28. februára 2009. Titul získala Američanka Venus Williamsová, ktorá vo finále porazila Talianku F. Pennettovú 6-1 6-2. Bol to jej 41. titul v dvojhre na okruhu WTA.
Ženská štvorhra na Abierto Mexicano Telcel 2009

Ženská štvohra na Abierto Mexicano Telcel 2009 sa hrala ako súčasť Abierto Mexicano Telcel 2009 od 23. februára do 1. marca 2009. Titul získali Španielky Nuria Llagosterová Vivesová a María José Martínezová Sánchezová, ktoré vo finále porazili tiež španielsky pár Lourdes Domínguezová Linová, Arantxa Parrová Santonjová 6-4 6-2. Pre obe to bol siedmy titul vo štvorhre na okruhu WTA.
Duke Ellington

Edward Kennedy „Duke“ Ellington (* 29. apríl 1899, Washington, D.C. – † 24. máj 1974, New York) bol americký džezový komponista, pianista a bandleader. Zaraďuje sa medzi najväčších amerických skladateľov 20. storočia.
Romed Baumann

Romed Baumann (* 14. január 1986, Hochfilzen, Rakúsko) je rakúsko-nemecký lyžiar rakúskej a od roku 2019 nemeckej národnosti. Svoje prvé preteky vo Svetovom pohári vyhral 22. február 2009, keď v talianskom Sestriere sa stal prekvapujúco víťazom superkombinácie. Špecializuje sa na kĺzavé disciplíny, zjazd a super-G.
Podkamennaja Tunguska

Podkamennaja Tunguska (staršie: "Podkamennaja Tunguzka") alebo Sredňaja Tunguska (staršie: "Sredňaja Tunguzka") alebo Čulakan (rus. "Подка́менная Тунгу́ска"; "Сре́дняя Тунгу́ска"; "Чулака́н") alebo po slovensky aj Podkamenná Tunguzka alebo Stredná Tunguzka je rieka na Sibíri, hlavne na území Krasnojarského kraja, pravý prítok Jeniseja. Dĺžka , plocha povodia . Priemerný ročný prietok v ústí je 1670 m3/s.
V hornom toku preteká širokou a hlbokou dolinou a nazýva sa Katanga.
Podľa názvu rieky dostal pomenovanie takzvaný Tunguský meteorit.
Mercer Ellington

Mercer Ellington (* 11. marec 1919, Washington, USA - † 8. február 1996, Kodaň) bol americký džezový trubkár, skladateľ a aranžér. Bol synom známeho džezového muzikanta Duka Ellingtona.
Palác Lucerna

Palác Lucerna je viacúčelový multifunkčný komplex budov, ktoré sa nachádzajú v hornej časti Václavského námestia na nároží Štěpánskej ulice v pražskom Novom Měste smerom k Vodičkovej ulici.
Vznik.
Skelet budovy vznikal v rokoch 1907 až 1921 mimo iných aj podľa návrhu inžiniera Stanislava Bechyně a projektu J. Čamského a Václava Havla. Túto stavbu realizoval staviteľ inžinier Václav Havel starší (starý otec bývalého prezidenta Česka Václava Havla). Palác mal pôvodne slúžiť ako hokejový štadión, ale už na počiatku výstavby došlo k zisteniu, že pre tieto účely sála nevyhovuje predovšetkým rozmerovo a projekt musel byť narýchlo prepracovaný na veľkú spoločenskú sálu. Na vtedajšiu dobu išlo o veľmi unikátnu stavbu, pretože to bola jedna z prvých železobetónových stavieb v Prahe s veľmi originálne riešenou sklom zastrešenou pasážou. Tiež celkové architektonické riešenie je veľmi pekné, stavba nesie výrazné rysy doznievajúcej neskorej secesie a práve nastupujúceho modernizmu. Prakticky od ukončenia výstavby a uvedenia komplexu do prevádzky až do dnešnej doby ide o významné kultúrne a spoločenské stredisko hlavného mesta Česka Prahy, konalo sa tu už veľké množstvo koncertov, plesov, schôdzí, konferencií, módnych prehliadok, športových akcií (za prvej Československej republiky napríklad turnaje v boxe či v zápasení. V komplexe sa okrem veľkej sály nachádza aj kino, bar a kaviareň. V priebehu doby tu vystupovalo veľké množstvo najvýznamnejších umelcov. Po roku 1989 bol Palác Lucerna v reštitúcii vrátený späť rodine Havlovcov a v súčasnosti je majetkom manželky Ivana Havla pani Dagmar Havlovej. Je to pamiatkovo chránený komplex.
Veľká sála.
Jadrom komplexu je veľká sála Lucerny, ktorej rozmery sú 54 metrov po dĺžke, 25,5 metrov po šírke a 9 metrov na výšku. Veľká sála zaberá celkom tri podzemné podlažia a jeho plocha má kapacitu zhruba 4000 sediacich divákov. Nedostatkom je nedostatočné vetranie a neveľmi dobrá akustika.
Pasáž.
Palácom prechádza známa pasáž, v mieste rozvetvenia pasáže pred vchodom do kina Lucerna je zavesená provokatívna socha sochára Davida Černého – sv. Václav sediaci na bruchu zdochnutého koňa.
The Monkees

The Monkees sú americká rocková skupina, ktorá svoju najväčšiu slávu prežívala medzi rokmi 1965 až 1971. Príležitostne sa jej členovia spájali v nasledujúcich dekádach, aby nahrávala albumy a organizovala koncertné turné. 
Kapelu vytvorili americkí televízni producenti, Bob Rafelson a Bert Schneider, aby obsadili svoj projekt, televízny seriál The Monkees, ktorý bol odvysielaný kanálom NBC medzi 12. septembrom 1966 až 9. septembrom 1968. V seriáli ako The Monkees účinkovali Američania Micky Dolenz, Michael Nesmith a Peter Tork a britský herec a spevák, Davy Jones. Hudba skupiny bola spočiatku pod dohľadom producenta Dona Kirshnera. 
Americký hudobník a herec, Micky Dolenz, opisoval kapelu The Monkees ako „... televíznu šou o fiktívnej kapele, ktorá by chcela byť ako The Beatles, no nedarilo sa jej to...“ no herci-hudobníci sa napriek tomu stali reálnou hudobnou skupinou.
Počas počiatočných niekoľko mesiacov, ich piatich rokov počiatočnej existencie mali členovia The Monkees iba limitované úlohy v nahrávacom štúdiu. Boli tam iba na to, aby natočili filmové zábery do seriálu. Prvé hudobné kompozície a produkcia pochádzali od Nesmitha a Torka. Aj po ukončení televízneho projektu v roku 1968, skupina pokračovala v nahrávaní až do roku 1971.
K obnoveniu záujmu o televíznu šou došlo v roku 1986, kedy sa konala nová séria ich koncertných vystúpení a vznikali aj nové hudobné nahrávky The Monkees. S rôznou úrovňou záujmu verejnosti sa až do roku 2011 aj v nasledujúcich desaťročiach boli opätovné spojenia členov kapely. V novembri a decembri roku 2012 sa konali koncerty na pamiatku jej člena, Davyho Jonesa, ktorý zomrel v februári toho istého roku. Koncerty pokračovali 24 vystúpeniami aj v roku 2013.
Skupina The Monkees predala na celom svete 75 miliónov hudobných nahrávok vrátane medzinárodných hitov ako „Last Train to Clarksville“, „Pleasant Valley Sunday“, „Daydream Believer“ a „I’m a Believer“. V čase vrcholu svojej slávy, v roku 1967, tieto hudobné idoly dosiahli vyšší predaj ako skupiny The Beatles a The Rolling Stones dokopy.
81st Academy Awards

81st Academy Awards (doslova "81. udeľovanie Cien Akadémie") alebo ľudovo 81. udeľovanie Oscarov bola slávnosť zorganizovaná Akadémiou filmových umení a vied (AMPAS), na ktorej boli ocenené najlepšie filmy za rok 2008. Uskutočnilo sa v nedeľu 22. februára 2009 v Kodak Theatre v Los Angeles, v Kalifornii. Udalosť prenášala v USA televízia ABC. Slávnosť prvýkrát uvádzal austrálsky herec Hugh Jackman.
Najviac, až osem cien za večer získal film "Milionár z chatrče", vrátane cien za najlepší film a najlepšiu réžiu (Danny Boyle). S počtom nominácii vedie film "Podivuhodný príbeh Benjamina Buttona", celkovo s trinástimi nomináciami, po ňom nasledujú "Milionár z chatrče" s desiatimi, "Temný rytier" a "Milk", ktoré získali po ôsmich nomináciách, a "Doubt", "Predčítač" a "Frost/Nixon", ktoré získali päť nominácií. Animovaný film "WALL-E", víťaz v kategórii najlepší animovaný film, získal šesť nominácií, čím sa stal spolu s filmom "Kráska a zviera" animovaným filmom s najväčším počtom nominácií v histórii Oscarov.
Táto slávnosť bola posledným prenosom Oscarov, ktorý sa uskutoční v analógovom vysielaní predtým, ako v USA prejdú televízie na digitálne vysielanie. To sa uskutoční 12. júna 2009.
Hilton Hotels

Hilton Hotels je jeden z najväčších celosvetových reťazcov hotelov na svete, americká firma so sídlom v McLean, Virgínia. Firma bola založená v roku 1919 Conradom Nicholsonom Hiltonom v Cisco, Texas. Paris Hilton je známou dedičkou tejto hotelovej siete.
Šumava

Šumava () je rozsiahle pohorie na hraniciach Česka, Rakúska a nemeckého Bavorska. Pohorie prechádza hlavným európskym rozvodím medzi Severným a Čiernym morom. Južná strana pohoria je podstatne príkrejšia než severná, česká. Na území Šumavy sa nachádza okrem iného Vodná nádrž Lipno.
Najznámejšie šumavské hory.
Najvyššou horou Šumavy je Velký Javor ("Großer Arber") v Nemecku (1456 metrov), na českej strane hranice je to Plechý (1378 metrov) ležiaci v geomorfologickom okrsku Plešská hornatina. Plechý je zároveň aj najvyššou horou rakúskej Šumavy.
Allancastria caucasica

Allancastria caucasica je motýľ z čeľade vidlochvostovité ("Papilionidae").
Vyskytuje sa v regióne okolo Čierneho mora a v južnom Rusku, južnom Kaukaze, Gruzínsku a severnom Turecku. Na areáli svojho výskytu vytvára druh niekoľko poddruhov.
Druh opísal v roku 1964 rakúsky entomológ Julius Lederer.
Bill Kaulitz

Bill Kaulitz (* 1. september 1989, Lipsko, Nemecko) je spevák nemeckej kapely Tokio Hotel.
Životopis.
Bill Kaulitz sa narodil 1. septembra 1989 v Lipsku (vtedy ešte v Nemeckej demokratickej republike). Narodil sa desať minút po svojom bratovi, dvojčati Tomovi. Bill je synom Simone a Jörga Kaulitzových. Jeho rodičia sa rozviedli, keď mal sedem rokov, a matka si potom vzala Gordona Trümpera, gitaristu nemeckej rockovej kapely "Fatun". Nevlastný otec inšpiroval bratov Kaulitzových a tí sa začali zaoberať hudbou.
Bill daboval Arthura v nemeckej verzii filmu Arthur a Minimojovia.
Pre jeho vzhľad, mladosť a špeciálny účes je populárny medzi mnohými dospievajúcimi dievčatami. V auguste 2008 bol Bill Kaulitz vybraný ako najatraktívnejší spevák na javisku čitateľmi španielskeho časopisu "Hola".
Bill má svoju podobizeň z vosku v múzeu voskových figurín Madame Tussaudovej v Berlíne od 30. septembra 2008 .
V decembri 2008 Bill Kaulitz obsadil šieste miesto v súťaži MTV News "Muž roku".
Bill žil s bratom Tomom nejaký čas v Hamburgu (podľa jeho slov najkrajšie mesto Nemecka), momentálne bývajú v LA. Z Hamburgu sa odsťahovali kvôli stalkingu skupiny s názvom "Afgánky na turné" a paparazzom.
Ostatná práca.
Bill si ako sedemročný spolu s bratom Tomom zahral menšiu rolu v dráme "Verückt nacht dir". Skúsenosti má aj s dabingom, keďže v roku 2006 daboval rolu Arthura v animovanom filme "Arthur und die Minimoys" a v roku 2009 daboval tú istú rolu v druhom pokračovaní filmu.
V roku 2010 Tokio Hotel nahrali spolu s estónskou speváčkou Kerli pieseň "Strange" na album "Alice in Wonderland", inšpirovaný eponymným filmom Tima Burtona. Bill a Tom taktiež nafotili sériu fotografii pre PETA.de, aby takýmto spôsobom podporili práva zvierat. 
V tom istom roku Bill spolupracoval s dvojčatami Deanom a Danom Catenovými, zakladateľmi módnej značky DSquared, ako model na ich prehliadke v Miláne s názvom DSquared's Menswear Autumn/Winter 2010 show. Predviedol dva modely, a to keď otváral a uzatváral prehliadku songami Scream a Screamin'.
Spoločnosť Audi oslovila Billa a Toma, aby sa stali ich novými reklamnými tvárami. Ich úlohou bolo otestovať nový model auta. Táto kampaň mala osloviť hlavne mladšie generácie. Zábery z testovania boli odvysielané aj v Tokio Hotel TV. 
V máji 2010 sa Bill podieľal na piesni "If I Die Tomorrow" od kapely Far East Movement na ich album " Dirty Bass".
V roku 2010 si Bill taktiež zahral v reklamnom spote spoločnosti Saturn spolu s rockovou legendou Alice Cooperom.
V roku 2013 sa Bill a Tom stali porotcami v desiatej sérii súťaže "Deutschland such den Superstar". Šou sa natáčala od 5. januára do 11. mája 2013.
Kostol svätého Michala archanjela (Chrenovec-Brusno)

Kostol svätého Michala archanjela je rímskokatolícky farský kostol v obci Chrenovec-Brusno.
Prvý chrám.
Pôvodný gotický kostol pochádzal z prvej polovice 14. storočia. Bol postavený z kameňa a obdĺžniková svätyňa s apsidou bola situovaná východozápadným smerom. Klenba bola gotická, okná a dvere s lomeným oblúkom boli zakončené ružicami, sexagonálna veža kostola s trojicou zvonov bola zakončená cibuľovitou strechou s dvojitým krížom, nad ktorým vyčnievala socha svätého Michala. 
Druhý chrám.
Skazu chrámu spôsobil 17. júla 1947 požiar, ktorý vypukol vo veži. Strecha veže zhorela do tla, zvony sa roztavili a zásadne poškodená bola i klenba. Preto sa pristúpilo k rozsiahlej oprave a rozšíreniu kostola, keď z pôvodného chrámu ponechali svätyňu a vežu, no loď bola zbúraná a nanovo postavená severojužným smerom. Nová loď má rovnako obdĺžnikový pôdorys, v prednej časti má bočné prístavby, čím vytvára trojlodie. Okná sú trojité, vysoké, zakončené lomeným oblúkom, strop je zdobený kazetami a chór, konštrukčne oddelený od lode vytvára uzavretý priestor pre organ. Na východnej strane kostola je zachovaná svätyňa pôvodného kostola, ktorá tvorí bočnú kaplnku, v ktorej sa nachádza drevený oltár s plastikami svätého Jozefa, Petra a Pavla. 
Na západnej strane sa zachovala šesťboká veža, ktorú po požiari zvýšili o jedno poschodie a zakončili strechou v tvare šesťbokého ihlana. Na južnej strane veže vidieť /asi vo výške 13 m/ vmurovanú sošku dieťaťa, ako pamiatku na pád dojčaťa z lešenia v roku 1331, ktorý prežilo bez zranenia. Vo veži sa nachádzajú tri zvony, odliate v roku 1948; veľký zvon s nápisom "Príď kráľovstvo Tvoje", potom tzv. medián s nápisom "Kráľovná pokoja oroduj za nás", a tzv. Gancač s nápisom "Ochraňuj nás i Cirkev svätú". Pod vežou je bočný vchod do kostola. 
V strede schodišťa, vedúceho ku kostolu, je kaplnka ku cti Panny Márie Lurdskej. V priečelí kostola je pieskovcová socha Ježiša s krížom a nad ňou je uvedený rok vystavania pôvodného /1339/ a po požiari nového /1949/ kostola. Vo vstupnej predsieni sú po bokoch sochy svätej Terézie z Lisieux a Júdu Tadeáša a schody vedúce na chór. V zadnej časti kostola, pod chórom, sú sochy sv. Antona Paduánskeho a Panny Márie. Na bočných oltároch sú sochy Božského Srdca Ježišovho a Matky Božej z La Salette. V bočnej západnej lodi kostola sa nachádza baroková spovedelnica z 1. polovice 18. storočia. 
Krížová cesta je od maliara Hálku z Prahy a pri ambone sa nachádza drevená ľudová plastika Piety z konca 18. storočia. S výstavbou nového kostola bol zhotovený aj nový mramorový oltár a bočné oltáre, v pozadí ktorých boli freskové maľby z roku 1950. Pri úprave interiéru v roku 1980 bol zhotovený mramorový obetný stôl a ambon. Nástenné maľby boli zatreté a dnes kostolu dominuje veľký drevený kríž. 
Okolo kostola bol v minulosti cintorín z 1. polovice 14. storočia, kde pochovávali až do konca 19. storočia. Pri kostole sa nachádza farská budova, vystavaná v roku 1985.
Agneša Habsburská (1322)

Agneša Habsburská alebo Agnesa Habsburská (* asi 1257 – † 11. október 1322, Wittenberg), bola saská vojvodkyňa, manželka saského kurfirsta Albrechta II., druhorodená dcéra rímskeho kráľa Rudolfa I.
V rámci Rudolfovej sobášnej politiky ju v roku 1273 vydali za saského vojvodu Albrechta. Z tohto manželstva sa narodilo šesť detí, vrátane najstaršieho syna Rudolfa, ktorý prevzal v roku 1298 vládu v Sasko-Wittenbergsku. 
Pochovaná bola vo františkánskom kláštore vo Wittenbergu, ktorý bol časom zrušený a počas vykopávok v roku 1883 boli nájdené kosterné pozostatky príslušníkov askánskej dynastie presunuté do zámockého kostola ve Wittenbergu.
Soft Machine

Soft Machine bola britská rocková kapela z mesta Canterbury, pomenovaná podľa knihy "The Soft Machine" od Williama S. Burroughsa. Bola jedna z hlavných kapiel tzv. Canterburnskej scény, a pomohla rozšíreniu hudby progresívneho rocku. The Soft Machine boli zakladatelia nového štýlu, zvaného jazz fusion, do ktorého prešli zo svojich psychedelic rockových začiatkov.
História.
The Soft Machine bolo založené v roku 1966 bubeníkom, bítnikom a spevákom Robertom Wyattom, basgitaristom/gitaristom Kevinom Ayersom, gitaristom Daevidom Allenom a psychedelickým organistom Mikeom Ratledgeom. 
Allen, Wyatt a ich budúci basgitarista Hugh Hopper hrali v skupine Daevid Allen Trio. Wyatt, Ayers a Hopper boli zakladajúci členovia kapely Wilde Flowers, ktorá obsahovala členov ďalšej významnej Canterbury kapely, Caravan. 
Zostava skupiny sa menila a neskôr sa v nej vymenilo dvanásť členov. Prvú zostavu tvorili Robert Wyatt (bicie, spev), Kevin Ayers (basgitara, spev), Deavid Allen (gitara) a Mike Ratledge (klávesy). Prvý odišiel Deavid Allen (známy je ďalšou Caterbury skupinou, Gong) a nasledoval ho Kevin Ayers. Ayers po odchode zo Soft Machine nahráva album "Joy Of Toy", na ktorom spolupracujú aj členovia Soft Machine. Skupina hrala vo svojich začiatkoch psychedelický rock, no už na druhom albume sa začínajú objavovať náznaky nového žánru jazz fusion. Po odchode Kevina Ayers na sólovú dráhu skupina zmenila smer a preorientovala sa čisto na fusion jazz. Ayersa nahradil basgitarista Hugh Hopper a v nasledujúcich rokoch skupina zobrala dvoch saxofónistov. Najvýznamnejší album "Third", skupina nahrala ešte s Robertom Wyattom, ktorý neskôr ochrnul po páde z balkóna. Jediný pôvodný člen Soft Machine, v zostave po odchode Roberta, bol klávesák Mike Ratledge. Posledná zostava už nemala s pôvodnými Soft Machine takmer nič spoločné (iba hudbu a štýl akým hrali). Hugh Hopper, Elton Dean, John Marshall a Allan Holdsworth dnes koncertujú pod názvom The Soft Machine Legacy. Zostava je poctou pôvodnej skupiny Soft Machine. 
Ocenenia.
Album, na ktorom hral Karl Jenkins prvýkrát so Soft Machine s názvom "Six", vyhral prvé miesto v "Melody Maker British Jazz Album of the Year" v roku 1973.
Paul Winterhart

Paul Winterhart (* 19. september 1971, Hammersmith, Spojené kráľovstvo. Je členom skupiny Kula Shaker. 
Počas prestávky skupiny Kula Shaker v rokoch 1999 - 2006 hral v skupine "Thirteen:13". V súčasnosti hrá v londýnskej skupine "Black Casino &amp; The Ghost". Skupina pripravuje album na vydanie v roku 2013.
Agneša Habsburská (1280)

Agneša Habsburská alebo Agnesa Habsburská (* 18. máj 1281 – † 11. jún 1364, kláštor Königsfelden, Švajčiarsko) bola uhorská a chorvátska kráľovná, manželka posledného Arpádovca Ondreja III.
Agneša, druhá dcéra rakúskeho vojvodu Albrechta a Alžbety Tirolskej, bola v rámci habsburskej sobášnej politiky vydatá za uhorského kráľa Ondreja. Svadba sa konala 13. februára 1296 vo Viedni. Manželstvo bolo krátke, Ondrej v januári 1301 náhle zomrel. Na uhorský trón mal zasadnúť snúbenec jedinej Ondrejovej dcéry Alžbety, Václav III.
Mladá vdova Agneša nemala žiadnu faktickú politickú moc, preto po manželovej smrti z Uhorska odišla naspäť do Rakúska a po roku 1308 spoločne s bratmi a matkou založila kláštor Königsfelden.
Kostol svätého Bartolomeja

Kostol svätého Bartolomeja môže byť:
Agneša Habsburská (1392)

Agneša Habsburská alebo Agnesa Habsburská (*asi 1321 až 1326, Viedeň – † 2. február 1392, Świdnica, Poľsko) bola sliezska vojvodkyňa.
Narodila sa ako mladšia z dvoch dcér rakúskeho vojvodu Leopolda I. a Kataríny Savojskej, dcéry savojského grófa Amadea V. a Márie Brabantskej.
Bola vydatá od roku 1339 za vojvodu Bolka II. z Fürstenbergu. Ovdovela v roku 1368, manželstvo bolo pravdepodobne bezdetné. Podľa závetu svojho muža sa stala správkyňou Svidnicko-javorského kniežatstva.
Kostol svätého Františka z Assisi

Kostol svätého Františka z Assisi môže byť:
Na Slovensku:
V Čechách:
V Nemecku:
V Poľsku:
Jahodová proklamácia

Jahodová proklamácia (angl.: The Strawberry Statement) - americká farebná „romantická“ dráma z roku 1970.
Charakteristika.
Film o revoltujúcej americkej mládeži z obdobia šesťdesiatych rokov v USA. Dej filmu vychádza z denníka amerického študenta Jamesa Kunena. Študenti Columbia University demonštrujú pre ironický výrok dekana univerzity. Na protest študenti univerzity obsadia všetky priestory školy. Štrajk študentov trvá istý čas, po ktorom nastupujú tvrdé a brutálne represie zo strany policajtov. Film má špecifický námet a vynikajúcu hudbu, hoci je vcelku priemerný, až na záverečné scény, ktoré výrazne zlepšili celkový dojem o filme.
Recenzia.
109 minút strávených v kine pri sledovaní filmu „Jahodová proklamácia“ v sedemdesiatych rokoch minulého storočia – v ére "poučenia z krízového vývoja stavu a spoločnosti po roku 1968" komunistami – bol zaujímavý zážitok pre každého mladého človeka. Snáď ho vtedajší komunistický režim pustil do kín iba nato, aby ukázal ako „zlí kapitalisti“ bijú „úbohých študentov“. Je to veľmi autentický film, ktorý ukazuje naivitu vtedajšieho hnutia „hippies“ a mladej generácie vždy a všade – v každej dobe a každom štáte – v plnej nahote. V dnešnej dobe by určite našu mládež film už zrejme neoslovil, ale pre staršiu generáciu to bol v svojej dobe nezabudnuteľný a jedinečný zážitok, hlavne aj pre skutočnosť, že bol až neuveriteľne vynikajúco podfarbený sugestívnou hudbou skupiny: „Crosby, Still, Nash &amp; Young“.
Johan Kjølstad

Johan Kjølstad (* 9. marec 1983, Ekne, Nórsko) je nórsky bežec na lyžiach. Špecializuje sa najmä na šprinty.
Vincent Defrasne

Vincent Defrasne (* 9. marec 1977, Pontarlier, Francúzsko) je francúzsky biatlonista. Je držiteľom zlatej olympijskej medaily zo Zimných olympijských hier 2006 v Turíne, kde vyhral v stíhačke po tom, čo v cieľovej rovinke prekvapujúco predbehol lepšieho bežca medzi biatlonistami Oleho Einera Bjørndalena.
Børre Næss

Børre Næss (* 23. január 1982, Kongsberg, Nórsko) je profesionálny nórsky bežec na lyžiach. Špecializuje sa najmä na šprinty.
Margaréta Francúzska

Margaréta Francúzska môže byť:
Diablovina

Diablovina patrí k výrazným vežiam v Hrebeni bášt, ktorý ddeľuje Mlynickú od Mensgusovskej doliny. Spolu so susednými vežami prispieva k divokej rozoklanosti najvyššej časti hrebeňa. Prevažne pekelné názvoslovie tohto úseku sa viaže k povesti. Maďarský názov "Ördög-torony" aj nemecký "Teufelsturm" znamená doslova „Čertova veža,“ taká však leží v masíve Kotlového štítu. Veža sa nachádza na území Tatranského národného parku, preto je dostupná len s horským vodcom.
Topografia.
Popisovanú skupinu veží oddeľuje "Diablovo sedlo" od Zadnej Bašty, Satanovo sedlo od Satana. Od severovýchodu je prvá "Zlatinská veža", ďalej "Zlatinská štrbina", Diablovina, "Pekelníkova štrbina", Pekelník, "Čertova štrbina" a "Čertov hrb".
Povesť.
Mladý baník Stacho z Mengusoviec našiel zlato v oblasti "Hincových plies" a hoci ho Satan sídliaci v najvyššom štíte trikrát varoval, neprestával kutať. Zem sa zatriasla, z blízkeho štítu zbehli dve skalné lavíny, zahubili ho a vybehli do protisvahu. Zlato sa ukrylo v "Zlatinskej veži" a podľa Satanových služobníkov boli pomenované susedné veže Diablovina, "Pekelník", "Čertov hrb"...
9543 Nitra

(9543) Nitra je planétka, ktorú objavil Milan Antal v skorých ranných hodinách dňa 4. decembra 1983 počas svojho pobytu na maďarskom observatóriu Piszkéstetõ. Je pomenovaná po meste Nitra.
Okolnosti objavu.
Planétka sa v čase objavu nachádzala na hranici súhvezdí Blíženci ("Gemini") a Povozník ("Auriga"), asi 3,1° juhozápadne od hviezdy formula_1 Gem (+3,6 mag), mala zdanlivú fotografickú jasnosť +17,2 mag a bola 38. planétkou objavenou v prvej polovici decembra 1983. Svedčí o tom aj jej predbežné označenie 1983 XN1, ktoré dostala krátko po
objave.
Planétka bola na tomto observatóriu pozorovaná iba počas dvoch nocí a celkovo boli zmerané len 3 pozície, neskôr zaslané do MPC. Naposledy bola planétka pozorovaná večer 5. decembra 1983.
Dráha.
Planétka obieha okolo Slnka v strednej vzdialenosti 449 mil. km po takmer kruhovej dráhe s dobou obehu 5,20 roku (1900 dní). K Zemi sa približuje na minimálnu vzdialenosť 272 mil. kilometrov a jej veľkosť je odhadovaná na 8,5 km.
Očíslovanie planétky bolo zverejnené v cirkulári MPC č. 32874 vydanom dňa 10. novembra 1998.
Pomenovanie.
Planétka je pomenovaná po Nitre, historickom meste ležiacom na západnom Slovensku, ktoré bolo
sídlom kniežaťa Pribinu a začiatkom 9. storočia aj sídlom Nitrianskeho kniežatstva. História
mesta sa spája nielen s prvým kresťanským kostolom na území Slovenska, ale aj so zavedením staroslovienskeho písma hlaholiky.
Meno planétky sa stalo oficiálnym po zverejnení v cirkulári MPC č. 43190 vydanom dňa 4. augusta 2001 Medzinárodnou astronomickou úniou.
Mária Terézia Habsburská

Mária Terézia Habsburská môže byť:
Slobodná Európa (rozhlasová stanica)

Slobodná Európa (plný anglický názov Radio Free Europe/Radio Liberty (RFE/RL)) je rozhlasová organizácia založená Kongresom USA pre šírenie objektívnych informácií v diktátorských režimoch. RFE sám však spadal pod kompetenciu tzv. „Národnej rady pre slobodnú Európu“ (National Committee for a Free Europe). Finančné prostriedky získavali od americkej CIA do roku 1972.
Mníchov a „Radio Liberty“ (RL).
RFE začala prevádzku v Mníchove dňa 1. mája 1951 v češtine. Prvá veta znela: "Volá hlas svobodného Československa, rozhlasová stanice Svobodná Evropa…" Niekoľko minút nato sa ozval zvuk rušičiek, a ich typickému zvuku sa hovorilo "moskovské boogie".
Pat Boone

Pat Boone celým menom "Charles Eugene Boone" (* 1. jún 1934, Jacksonville, Florida, Spojené štáty) je americký spevák, herec a textár. Vďaka jeho nežnému hlasu sa stal jedným z najoblúbenejších spevákov šlágrov 1950-tich a 1960-tich rokov.
Československá ľudová armáda

Československá ľudová armáda (skratka: ČSĽA; ; skratka: ) bol názov hlavnej zložky ozbrojených síl Česko-Slovenska v rokoch 1954 až 1990. Dňa 14. marca 1990 sa z názvu vypustilo adjektívum „ľudová“, čím sa názov zmenil na Česko-slovenská armáda.
ČSĽA bola určená primárne na obranu štátu. Skladala sa z letectva, vojnového loďstva (do roku 1959) a Vojska protivzdušnej obrany štátu.
Mahagón

Mahagón je označenie viacerých druhov tmavého tvrdého dreva. Slovo "mahagon" pôvodne označuje najmä druhy "Swietenia mahagoni" a "Swietenia macrophylla". V súčasnosti sú všetky druhy rodu "Swietenia" pod ochranou CITES. Krížený druh "S. mahagoni" a "S. macrophylla" je pre svoje drevo hojne pestovaný. Mahagón je národný strom Dominikánskej republiky a Belize. V Belize je súčasťou štátneho znaku.
Mahagón môže označovať aj širokú skupinu čeľade Meliaceae a zároveň drevo druhov "Swietenia", "Khaya" a "Entandrophragma".
Použitie.
Mahagón sa často používa na výrobu nábytku. Vyleštené červenohnedé mahagónové drevo sa leskne. Drevo mahagónu je vode odolné a preto bolo v minulosti používané na stavbu lodí. Vďaka jeho tvrdosti a akustickým vlastnostiam sa používa aj na výrobu korpusov elektrických gitár (najmä typu Les Paul).
Teória konvergencie

Teória konvergencie alebo hypotéza konvergencie môže byť:
Teória konvergencie je v etnografii teória E. B. Tylora, podľa ktorej môžu analogické kultúrne prvky vznikať nezávisle v rôznych častiach sveta v rôznom čase bez nutnosti migrácie, pozri teória konvergencie (etnografia)
Gadu-Gadu

Gadu-Gadu je poľský instant messaging klient. Finančný systém Gadu-Gadu spočíva na zobrazovaní reklamy. Rovnako ako pri ICQ, aj pri Gadu-Gadu sú jednotliví používatelia identifikovaní podľa čísel. Gadu-Gadu je najpopulárnejšia sieť IM v Poľsku.
Charakteristika.
Originálny klient je vyvíjaný len pre operačný systém Microsoft Windows, protokol je ale podporovaný aj inými klientmi, napr. ďalším poľským klientom Tlen.pl, programom Miranda IM, Adium, Proteus (Apple Macintosh), Pidgin, Kopete (linux), AmiGG alebo taktiež transportom cez sieť XMPP. 
Pre linux je používaný aj dobre známy u Poliakov EKG2, ktorý funguje ako plugin instant messanger s (GKT2 GUI - konzola UI)
EKG2 je opensource projekt IM aplikácie pre UNIXove systémy Linux, BSD, SunOS, Solar, MacOS, MacOS X, BeOS, ale dostupný za podmienok GPL. Oficiálny klient Gadu-Gadu ponúka aj 150 „smajlíkov“.
Klient umožňuje: doručovanie správ v off-line móde užívateľov, posielanie súborov a VoIP.
Dizzy Gillespie

Dizzy Gillespie, vlastným menom John Birks Gillespie, (* 21. október 1917, Cheraw, Južná Karolína, USA – † 6. január 1993, Englewood, New Jersey) bol americký džezový muzikant, trubkár, komponista, spevák, aranžér a kapelník. 
Spolu s Theloniousom Monkom a Charliem Parkerom patril k zakladateľom hudobného štýlu bebop.
Teória konvergencie (output)

Teória konvergencie je teória o postupnom zmenšovaní rozdielov outputu na hlavu medzi jednotlivými ekonomickými jednotkami, štátmi či regiónmi. Podľa tejto teórie chudobnejšie ekonomiky či regióny ceteris paribus rastú rýchlejšie ako tie bohatšie, až kým sa v budúcnosti nevyrovnajú v produktivite.
Konvergencia

Konvergencia môže byť:
Gypsy Spirit

Gypsy Spirit je ocenenie orientované na podporu všetkých, ktorí sa úsilujú zlepšiť situáciu Rómov na Slovensku a v Česku. Iniciátorom projektu je mimovládna organizácia ACEC.
Gypsy Spirit v Česku.
Patronát nad projektom v Česku má ministerstvo pre ľudské práva.
Ola Vigen Hattestad

Ola Vigen Hattestad (* 19. apríl 1982 v Askim Sykehus, Nórsko) je nórsky profesionálny bežec na lyžiach. Špecializuje sa najmä na šprinty. V sezóne 2007/08 vyhral malý krištáľový glóbus za prvenstvo v celkovej klasifikácii šprintu.
Martin Johnsrud Sundby

Martin Johnsrud Sundby (* 26. september 1984, v Oslo, Nórsko) je nórsky profesionálny bežec na lyžiach.
Oeser

Oeser môže byť:
Medzinárodné letisko Johna F. Kennedyho

Medzinárodné letisko Johna F. Kennedyho (; IATA: JFK, ICAO: KJFK) je najväčšie medzinárodné letisko v New Yorku. Je jedným z najväčších letísk na svete a leží v Queens pri Jamaica Bay. Prevádzkuje ho "Port Authority of New York and New Jersey", ktoré prevádzkujú aj letiská LaGuardia a Newark. Je to domovské letisko leteckej spoločnosti JetBlue Airways. Pre Delta Air Lines a American Airlines je toto letisko dôležitým bodom najmä z hľadiska medzinárodných letov. V roku 2008 letisko prepravilo 47 807 816 cestujúcich, v roku 2015 ich bolo už 56 827 154.
História.
Letisko sa začalo budovať v roku 1942 ako "Idlewild Airport". V roku 1943 bolo premenované na "Major General Alexander E. Anderson Airport". A v roku 1963 na John F. Kennedy International Airport. Nadzvukové dopravné lietadlá typu Concorde od spoločností British Airways a Air France sem lietali z Londýna a Paríža od roku 1977 do roku 2003. Dňa 19. marca 2007 tu po prvýkrát pristál Airbus A380.
Na Letisku funguje tzv. "AirTrain", dobre známy dopravný prostriedok z väčších letísk. Cestujúci, ktorých cesta na JFK končí alebo začína, sú za jeho použitie povinní zaplatiť poplatok 9 dolárov.
Lyže

Lyže (sg. lyža) sú dve podlhovasté ploché dosky so zdvihnutou špičkou, ktoré sa používajú na lyžovanie. Pôvodne boli drevené, dnes sa vyrábajú zo sklolaminátov alebo iných kompozitných materiálov. K chodidlám sa pripevňujú pomocou lyžiarskeho viazania.
Greyhound Lines

Greyhound Lines je najväčšou spoločnosťou poskytujúcou diaľkovú prepravu osôb v Severnej Amerike. Patrí britskej dopravnej spoločnosti FirstGroup. Hlavné sídlo má v Dallase.
Charakteristika.
Firma založil v roku 1914 Carl Wickman. Jeho autobusom prevážal baníkov z Hibbingu do Alice. Meno spoločnosti je odvodené od psej rasy greyhound, ktorá je typickou rasou chrtov. Podľa vlastných firemných údajov je firemné logo jednou z najznámejších značiek v USA. Podľa vlastných údajov obsluhuje firma "Greyhound" 3 100 cieľov v Severnej Amerike, zamestnáva 8 400 ľudí a ročne prepraví 22 miliónov cestujúcich. Firma disponuje 1 250 autobusmi, ktoré sú v priemere staré osem rokov. Okrem prepravy cestujúcich firma ponúka aj prepravu balíkov a donáškovú službu.
10293 Pribina

(10293) Pribina je planétka, ktorú objavil Milan Antal v skorých ranných hodinách dňa 5. októbra 1986 počas svojho pobytu na poľskom observatóriu Piwnice. Je pomenovaná po kniežati Pribinovi.
Okolnosti objavu.
Planétka sa v čase objavu nachádzala na hranici súhvezdí Baran ("Aries") a Býk ("Taurus"), neďaleko hranice so súhvezdím Perzeus, necelých 7° severozápadne od otvorenej hviezdokopy M 45, mala zdanlivú fotografickú jasnosť +17,3 mag a bola 170. planétkou objavenou v prvej polovici októbra 1986. Svedčí o tom aj jej predbežné označenie 1986 TU6, ktoré dostala krátko po objave.
Planétka bola na tomto observatóriu pozorovaná (pravdepodobne M. Antalom) aj v ďalších 3 nociach a celkovo bolo zmeraných 9 pozícií, neskôr zaslaných do MPC. Naposledy bola planétka pozorovaná ráno 12. októbra 1986.
Dráha.
Planétka obieha okolo Slnka v strednej vzdialenosti 449 mil. km po takmer kruhovej dráhe s dobou obehu 5,20 roku (1900 dní). K Zemi sa približuje na minimálnu vzdialenosť 264 mil. kilometrov a jej veľkosť je odhadovaná na necelých 16 km.
Očíslovanie planétky bolo zverejnené v cirkulári MPC č. 34134 vydanom dňa 2. apríla 1999.
Pomenovanie.
Planétka je pomenovaná po kniežati Pribinovi (800? – 861). Pribina sídlil v Nitre, kde vybudoval prvý kostol na Slovensku a založil prvý štát starých Slovákov – Nitrianske kniežatstvo. V roku 833 musel Nitru opustiť ale neskôr získal rozsiahle územia neďaleko Balatonu, kde vládol ako vojvoda. Prijal kresťanstvo a postavil tam tucet nových kostolov.
Meno planétky sa stalo oficiálnym po zverejnení v cirkulári MPC č. 43190 vydanom dňa 4. augusta 2001 Medzinárodnou astronomickou úniou.
Zaujímavosť.
Planétka (10293) Pribina bola objavená na rovnakej fotografickej platni ako planétka (4573) Piešťany, ktorá sa v tom čase nachádzala 112' severozápadne. V období od 5. do 12. októbra 1986 sa obe planétky exponovali na rovnakú platňu.
Cervantesova cena

Cervantesova cena ( "Premio Miguel de Cervantes") je najvýznamnejšie španielske literárne ocenenie. Udeľuje sa každoročne španielsky hovoriacim autorom za celoživotné dielo 23. apríla, v deň výročia úmrtia Miguela de Cervantesa. Porote predsedá španielsky minister kultúry.
11014 Svätopluk

(11014) Svätopluk je planétka, ktorú objavil Milan Antal v skorých ranných hodinách dňa 23. augusta 1982 počas svojho pobytu na maďarskom observatóriu Piszkéstetõ. Je pomenovaná po Svätoplukovi.
Okolnosti objavu.
Planétka sa v čase objavu nachádzala v juhovýchodnej časti súhvezdia Pegas ("Pegasus"), neďaleko hranice so súhvezdím Rýb ("Pisces"), asi 6° juhozápadne od jasnej hviezdy formula_1 Peg (Algenib, +2,8 mag), mala zdanlivú fotografickú jasnosť +17,2 mag a bola 49. planétkou objavenou v druhej polovici augusta 1982. Svedčí o tom aj jej predbežné označenie 1982 QY1, ktoré dostala krátko po objave.
Planétka bola na tomto observatóriu pozorovaná (pravdepodobne M. Antalom) aj v nasledujúcich 3 nociach a celkovo bolo zmeraných 8 pozícií, neskôr zaslaných do MPC. Naposledy bola planétka pozorovaná ráno 26. augusta 1982.
Dráha.
Planétka obieha okolo Slnka v strednej vzdialenosti 397 mil. km po mierne excentrickej dráhe s
dobou obehu 4,32 roku (1576 dní). K Zemi sa približuje na minimálnu vzdialenosť 198 mil. kilometrov a jej veľkosť je odhadovaná na necelých 10,5 km.
Očíslovanie planétky bolo zverejnené v cirkulári MPC č. 35215 vydanom dňa 28. júla 1999.
Pomenovanie.
Planétka je pomenovaná po Svätoplukovi (? – 894), slávnom kráľovi starých Slovanov a kniežati Veľkej Moravy v rokoch 871 až 894. Za jeho vlády dosiahla Morava svoj najväčší územný rozmach a stala sa nezávislou od Franskej ríše. Podľa legendy zapríčinili rozpad Veľkej Moravy rozpory medzi troma synmi Svätopluka.
Meno planétky sa stalo oficiálnym po zverejnení v cirkulári MPC č. 43191 vydanom dňa 4. augusta 2001 Medzinárodnou astronomickou úniou.
Operácia Compass

Operácia Compass bola prvou väčšou bojovou operáciou západných Spojencov v Severnej Afrike počas druhej svetovej vojny. Rýchla britská ofenzíva, ktorá sa začala po zastavení talianskeho postupu do Egypta trvala od 9. decembra 1940 do 9. februára 1941. Viedli ju jednotky tzv. Western Desert Force, ktorý bol na konci ofenzívy premenovaný na XIII. zbor. Mala za následok, že jednotky Britského spoločenstva vytlačili vojská Osi takmer z celej Líbye a obsadili skoro celú Kyrenejku, zajali asi 113 000 talianskych vojakov a ukoristili asi 700 kanónov.
John Kristian Dahl

John Kristian Dahl (* 27. marec 1981 v Kirkenes, Nórsko) je nórsky profesionálny bežec na lyžiach.
13916 Bernolák

(13916) Bernolák je planétka, ktorú objavil Milan Antal v skorých ranných hodinách dňa 23. augusta 1982 počas svojho pobytu na maďarskom observatóriu Piszkéstetõ. Je pomenovaná po Antonovi Bernolákovi.
Okolnosti objavu.
Planétka sa v čase objavu nachádzala v západnej časti súhvezdia Ryby ("Pisces"), neďaleko hranice s Pegasom ("Pegasus"), asi 4,4° južne od jasnej hviezdy formula_1 Peg (Algenib, +2,8 mag), mala zdanlivú fotografickú jasnosť +17,7 mag a bola 51. planétkou objavenou v druhej polovici augusta 1982. Svedčí o tom aj jej predbežné označenie 1982 QA2, ktoré dostala krátko po objave.
Planétka bola na tomto observatóriu pozorovaná (pravdepodobne M. Antalom) aj v nasledujúcich 3 nociach a celkovo bolo zmeraných 8 pozícií, neskôr zaslaných do MPC. Naposledy bola planétka pozorovaná ráno 26. augusta 1982.
Dráha.
Planétka obieha okolo Slnka v strednej vzdialenosti 364 mil. km po stredne excentrickej dráhe
s dobou obehu 3,80 roku (1388 dní). K Zemi sa približuje na minimálnu vzdialenosť 123 mil. kilometrov a jej veľkosť je odhadovaná na necelých 6,5 km.
Očíslovanie planétky bolo zverejnené v cirkulári MPC č. 39028 vydanom dňa 20. marca 2000.
Pomenovanie.
Planétka je pomenovaná po Antonovi Bernolákovi (1762 – 1813), katolíckom kňazovi, kodifikátorovi prvej slovenčiny (neskôr nazvanej „bernolákovčina“) a zakladateľovi Slovenského učeného tovarišstva.
Meno planétky sa stalo oficiálnym po zverejnení v cirkulári MPC č. 43192 vydanom dňa 4. augusta 2001 Medzinárodnou astronomickou úniou.
Zaujímavosť.
Planétka (13916) Bernolák bola objavená na rovnakej fotografickej platni ako planétka (11014) Svätopluk, ktorá sa v tom čase nachádzala 242' západne.
Zoznam častí seriálu Hrdinovia

Nasledujúci zoznam je zoznam častí seriálu "Hrdinovia". Seriál má štyri série.
16435 Fándly

(16435) Fándly je planétka, ktorú objavil Milan Antal večer 7. novembra 1988 počas svojho pobytu na poľskom observatóriu Piwnice. Je pomenovaná po Jurajovi Fándlym.
Okolnosti objavu.
Planétka sa v čase objavu nachádzala v severnej časti súhvezdia Orión ("Orion"), neďaleko juhovýchodného výbežku súhvezdia Býk ("Taurus"), asi 2° SSV od jasnej hviezdy formula_1 Ori (Meissa, +3,5 mag), mala zdanlivú fotografickú jasnosť +17,5 mag a bola 180. planétkou objavenou v prvej polovici novembra 1988. Svedčí o tom aj jej predbežné označenie 1988 VE7, ktoré dostala krátko po
objave.
Planétka bola na tomto observatóriu pozorovaná (pravdepodobne M. Antalom) aj v ďalších 2 nociach a celkovo bolo zmeraných 6 pozícií, neskôr zaslaných do MPC. Naposledy bola planétka pozorovaná ráno 11. novembra 1988.
Dráha.
Planétka obieha okolo Slnka v strednej vzdialenosti 378 mil. km po stredne excentrickej dráhe
s dobou obehu 4,01 roku (1465 dní). K Zemi sa približuje na minimálnu vzdialenosť 149 mil. kilometrov a jej veľkosť je odhadovaná na 6,5 km.
Očíslovanie planétky bolo zverejnené v cirkulári MPC č. 41161 vydanom dňa 13. septembra 2000.
Pomenovanie.
Planétka je pomenovaná po Jurajovi Fándlym (1750 – 1811), slovenskom osvietenskom spisovateľovi, známom učencovi a autorovi prvej knihy napísanej v bernolákovčine.
Meno planétky sa stalo oficiálnym po zverejnení v cirkulári MPC č. 43192 vydanom dňa 4. augusta 2001 Medzinárodnou astronomickou úniou.